筱官墩遗址

筱官墩遗址，来勒上海市金山区石化街道卫一路金零路口。明洪武十九年（1386年），造金山卫城个辰光修仔军事警戒用个烽墩46座，来勒卫南塘外造一土墩，叫“小馆墩”。正统五年（1440年），总督盛琦拿伊改造成砖甃三层建筑：下头一层是土址，高1丈，周长49.2丈；当中一层高1丈，周长49丈；高头一层高1.5丈，周长14丈，有得烽火楼，四周用女墙圈起来。正统七年（1442年），总督翁绍宗拿“小馆墩”改名叫“筱馆瞭望台”。清乾隆至光绪年间，属金山海防分汛，清末荒废脱。民国时期，只挺土墩哉。现在留下来个土墩高6.5米，面积约1520平方米。2011年8月1号，伊成为金山区文物保护单位。

 参考文献 

Category:上海市金山区建筑物